Държавен вестник, бр. 84, 2023 г., стр. 39

БРОЙ  84	
Д Ъ Р Ж А В Е Н  В Е С Т Н И К 	
СТР.  39  
при условия и по ред, определен с инструкция, 
приета от Комисията.
(2) Служителите по ал. 1 могат да използват 
оръжие само когато това е абсолютно необхо­
димо при въоръжено нападение или заплаха 
с огнестрелно оръжие срещу тях.
(3) При използване на оръжие служителите 
по ал. 1 са длъжни да направят всичко въз­
можно да запазят живота на лицето, срещу 
което е насочено, и да не застрашават живота 
и здравето на други лица.
(4) Служителите по ал. 1 преустановяват 
употребата на оръжие незабавно след пости­
гането на законната є цел.
(5) След използване на оръжие служителите 
по ал. 1 изготвят доклад.
(6) Инспекторите, осъществяващи опера­
тивно-издирвателни дейности, могат да задър­
жат лице, което след надлежно предупрежде­
ние съзнателно пречи на орган на Комисията 
да изпълни задължението си по служба или 
в момент на извършване на престъпление до 
пристигане на органите на Министерството 
на вътрешните работи.
Чл. 103. При изпълнение на служебните си 
задължения органите на Комисията може да 
използват физическа сила и помощни средства 
само когато това е абсолютно необходимо при 
условията и по реда на Закона за Министер­
ството на вътрешните работи.
Чл. 104. Лице, което не се яви, след като 
е било редовно призовано, се довежда при­
нудително при условията и по реда на Нака­
зателно-процесуалния кодекс.
Чл. 105. (1) Оперативно-издирвателната 
дейност има за цел:
1. превенция, предотвратяване, разкриване 
и противодействие на нарушения и прес­
тъпления, свързани с прояви на корупция 
в дейността на лицата, заемащи публични 
длъжности;
2. придобиване на сведения и информация 
за действия или бездействия, които разкриват 
прояви на корупция, и предоставянето им на 
разследващите органи;
3. изготвяне и съхраняване на веществени 
доказателствени средства и предоставянето 
им на разследващите органи;
4. установяване на незаконно придобито 
имущество.
(2) Оперативно-издирвателната дейност се 
осъществява от служителите на Комисията 
чрез гласни и негласни методи и средства 
съобразно компетентността им при условия и 
по ред, определени с този закон и с наредба, 
приета от Комисията.
(3) Оперативно-издирвателните действия 
се извършват при зачитане и гарантиране на 
достойнството, правата и основните свободи 
на гражданите.
Чл. 106. Основания за извършване на опе­
ративно-издирвателна дейност са:
1. получени данни, включително и от док­
лади и актове на правоприлагащи органи на 
други държави за корупционни действия, за 
лице по чл. 6, ал. 1, което се подготвя, из­
вършва или вече е извършило корупционно 
престъпление от изброените в чл. 194, ал. 6 
от Наказателно-процесуалния кодекс;
2. искане на органите на досъдебното про­
изводство или на съда;
3. постановления, с които от разследва­
щите инспектори в Комисията се възлагат 
извършването на отделни оперативно-издир­
вателни действия, подпомагащи действията 
по разследването.
Чл. 107. (1) Оперативно-издирвателната 
дейност се извършва чрез:
1. извършване на справки по информаци­
онните фондове за лица, заемащи публична 
длъжност;
2. идентифициране на лица и обекти;
3. оперативна проверка на събраните данни 
и тяхното документиране;
4. извършване на насрещни проверки по 
документи;
5. вземане на обяснения от граждани;
6. белязване на обекти и предмети;
7. извършване на наблюдение;
8. проникване и изследване на помещения, 
сгради, съоръжения, транспортни средства 
и други;
9. вземане на образци за сравнително 
изследване;
10. оперативно разпознаване;
11. оперативен експеримент;
12. доверителна сделка;
13. контролирана доставка;
14. лично издирване.
(2) Оперативно-издирвателната дейност 
се осъществява чрез специфични способи 
и средства по ред, определен с инструкция, 
приета от Комисията, и съгласно Закона за 
специалните разузнавателни средства.
(3) Директорът на специализираната дирек­
ция „Противодействие на корупцията“ може 
да прави искане за използване на специални 
разузнавателни средства при условията и по 
реда, определени със Закона за специалните 
разузнавателни средства.
Чл. 108. Веществените доказателствени 
средства, изготвени и събрани в процеса 
на оперативно-издирвателната дейност, се 
предоставят на разследващите органи, след 
образуване на досъдебно производство.
Чл. 109. (1) Оперативно-издирвателната 
дейност завършва с доклад до директора на 
дирекция „Противодействие на корупцията“ 
за извършените дейности по постъпил сигнал 
или проверка за противодействие на коруп­
цията на базата на събраните, анализираните 
и проверените сведения при или по повод 
постъпилата информация за прояви на коруп­
ция от лица, заемащи публични длъжности.